open-index/open-wikipedia-markdown huggingface dataset:
Arkitekturåret 1484

**Arkitekturåret 1484** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1484.

## Bygninger
*Byggingen av Bebudelseskatedralen i Moskva starter og fullføres 1489.

## Fødsler
* 12. april - Antonio da Sangallo den yngre, italiensk arkitekt i den italienske renessansen (død 1546)
*Michele Sanmicheli - venetiansk arkitekt (død 1559)

## Dødsfall
* ca. 1481 - Guiniforte Solari, italiensk billedhugger, arkitekt og ingeniør (født ca. 1429)
Arkitekturåret 1480

**Arkitekturåret 1480** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1480.

## Bygninger

## Fødsler

*Bartolomeo Berecci, italiensk arkitekt og billedhugger (død 1537)
*Juan Gil de Hontañón, spansk arkitekt (død 1526)
*Cristóbal de Andino, spansk billedhugger og arkitekt (død 1543)
*Juan de Álava, spansk arkitekt (død 1537)

## Dødsfall
*6. juni – Vecchietta, italiensk maler, billedhugger og arkitekt (født ca. 1410)
*Bartolomeo delle Cisterne, italiensk arkitekt (født ca. 1400)
* ca. 1481 - Guiniforte Solari, italiensk billedhugger, arkitekt og ingeniør (født ca. 1429)

## Referanser
Den evangeliske landskirke i Hessen-Kassel

**Den evangeliske landskirke i Hessen-Kassel** var en landskirke i det tyske rike. Dette var kirken i Landgrevskapet Hessen-Kassel, senere kurfyrstedømmet Hessen, som i 1866 ble annektert av kongedømmet Preussen, og som fortsatte som Konsistorialbezirk Kassel innenfor den prøyssiske provinsen Hessen-Nassau.

Navnet den evangeliske landskirke i Hessen-Kassel ble tatt i bruk i 1918. I 1934 ble kirken slått sammen med den evangeliske landskirke i Waldeck til den evangeliske kirke i Kurhessen-Waldeck.
Den evangeliske reformerte kirke i Nordvest-Tyskland

**Den evangeliske reformerte kirke i Nordvest-Tyskland** var siden 1949 benevnelsen på den kirke, som i 1882 ble grunnlagt under navnet **den evangelisk-reformerte kirke i provinsen Hannover**, som en reformert landskirke med sete i Aurich. Siden 1950-tallet hadde den sitt sete i Leer i Øst-Friesland. Fra 1922 hadde den navnet **den evangelisk-reformerte landskirke i provinsen Hannover**.

I 1989 ble den slått sammen med den evangelisk-reformerte kirke i Bayern til den evangelisk-reformerte kirke (Synode av evangelisk-reformerte kirker i Bayern og Nordvest-Tyskland).
Antonio da Sangallo den yngre

**Antonio da Sangallo den yngre** (født 12. april 1484 i Firenze, død 3. august 1546 i Roma) var en italiensk arkitekt i renessansen. Da Sangallos byggverk presenterer høyrenessansens ypperste stil og viser allerede ansatsene til tidligbarokken. Hans planer for Palazzo Farnese konsiperte dette som det første bypalass med en en-akses gestalt.

## Liv og virke
### Bakgrunn
Antonio da Sangallo stammet fra en berømt arkitektfamilie. Han var nevø til Antonio da Sangallo den eldre og til Giuliano da Sangallo.

### Arkitekt
I 1503 fulgte han med Giuliano da Sangallo til Roma, hvor han senere skulle nyte en rekke pavers gunst. Han var til å begynne med en medarbeider til Raffael og Donato Bramante, som brukte ham til utformingen av kuppelpillarene til Peterskirken i Roma. Bramante gav Sangallo en rekke stadig mer krevende prosjekter der det bare forelå ideskisser, og de kunne Sangallo så fullføre. Etterhvert fikk Sangallo også ansvaret for Passetto di Borgo mellom de pavelige boliger og Castel Sant'Angelo. Dette prosjektet ble imidlertid aldri sluttført, nen det gav ikke desto mindre Sangallo et vedvarende godt renomme som arkitekt.

I 1514 påbegynte Antonio da Sangallo den yngre Palazzo Farnese i Roma, som er hans mest kjente byggverk.  Utformingen av dets indre gårdsrom teller blant de mest berømte perstasjoner innen den italienske renessansearkitektur.

På 1540-tallet var han sjefsarkitekt for oppføringen av Peterskirken. Han presenterte noen djerve planer for utformningen, men disse ble forlatt av hans etterfølger, Michelangelo.

Kirken Santa Maria di Loreto befinner seg ved Trajans forum. Den nedre delen av kirkebygget ble tegnet av Sangallo på 1520-tallet. Ut ifra de bevarte tegningene har forskere kunnet fastslå at Sangallo var inspirert av en opprinnelig idé av Bramante.

## Referanser


## Kilder
* Wittkower, Rudolf, *Art and architecture in Italy 1600-1750*. 6 ed. New Haven: Yale University Press 1999. ISBN 0-300-07890-0

## Eksterne lenker
* 
* Bidrag i ''Great Buildings''
Den evangelisk-lutherske landskirke i Hannover

**Den evangelisk-lutherske landskirke i Hannover** er en av 20 landkirker som tilhører Evangelische Kirche in Deutschland. Liksom alle landkirker er det en organisasjon som er underlagt offentlig rett. Kirken har sitt sete i Hannover. Kirken har 2.163.815 medlemmer pr desember 2024 fordelt på 1327 menigheter og er den største landskirken i Tyskland. Den er en av de lutherske kirkene i Tysklands evangeliske kirke, medlem av Tysklands forente evangelisk-lutherske kirke, Kirkenes Verdensråd og det Lutherske Verdensforbund. Den er  også medlem av konføderasjonen av evangeliske kirker i Niedersachsen.

## Biskoper
* 1925–1947: August Marahrens
* 1947–1971: Johannes Lilje
* 1971–1988: Eduard Lohse
* 1988–1999: Horst Hirschler
* 1999–2010: Margot Käßmann
* 2010–2011: Hans-Hermann Jantzen 
* 26. mars 2011-: Ralf Meister

## Eksterne lenker
* Den evangelisk-lutherske landskirke i Hannover
* http://www.diakonie-hannovers.de/pages/index.html 
* http://www.kirchliche-dienste.de/
* https://web.archive.org/web/20111025154402/http://www.evlka.de/zfg_de_dyn/index.php
* Evangelical Church in Germany
Landeshauptmann

**Landeshauptmann** (tysk for delstatsformann, flertall *Landeshauptmänner* og *Landeshauptleute*, hunkjønn: *Landeshauptfrau*) er enten presidenten i en landdag eller en delstatsregjering eller den øverste embetsinnehaver i en delstat.

## Historie
Tittelen ble opprinnelig brukt om guvernøren i en provins innenfor det tysk-romerske rike og det Østerrikske imperium. I Tyskland er tittelen ute av bruk. Den tilsvarende tittel i Tyskland er ministerpresident.

## Dagens bruk
Tittelen brukes i de østerrikske delstatene. Den brukes også i den autonome provinsen Bolzano-Bozen i Italia, som har sterke språklige og kulturelle bånd til den østerrikske delstaten Tirol.
Guiniforte Solari

**Guiniforte Solari** også kjent som *Boniforte* (født ca. 1429 i Carona, død ca. 1481 i Milano) var en italiensk billedhugger, arkitekt og ingeniør.

Han ble født i Milano og var sønn til arkitekten Giovanni Solari, og bror til Francesco Solari. 

Guiniforte var sjefsingeniør i hertugdømmet Milano i løpet av livet sitt. Han er spesielt husket for sine uenigheter med Filarete, som hadde blitt tilkalt av hertug Francesco I Sforza for å modernisere Lombardias arkitektur slik at den gulgte de nye renessanse stilene. Men Solari representerte den lokale gotiske tradisjonen.

Bygninger som han arbeidet på innbefatter Duomo, kirken Santa Maria delle Grazie og Ospedale Maggiore i Milano, og Certosa di Pavia. Guiniforte Solari blir også tilskrevet Cappella Portinari i Basilica di Sant'Eustorgio, Milano.

Han døde i Milano rundt 1481. Sønnen hans Pietro var også en fremstående billedhugger og arkitekt.

## Referanser


## Litteratur
*
Arkitekturåret 1481

**Arkitekturåret 1481** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1481.

## Bygninger

## Fødsler
*7. mars - Baldassarre Peruzzi, italiensk arkitekt, maler og scenograf (død 1536)
*Bastiano da Sangallo, italiensk arkitekt, scenograf og maler (død 1551)

## Dødsfall
*3. august - Giovanni da Colonia, tysk arkitekt (født ca. 1410)
*ca. 1481 - Guiniforte Solari, italiensk billedhugger, arkitekt og ingeniør (født ca. 1429)
Hark Olufs

**Hark Olufs** (også Harck) (født juli 1708 i hertugdømmet Slesvig, død 13. oktober 1754) var en nordfrisisk sjøfarer. 

## Biografi
Hark Olufs ble født i Süddorf på den nordfrisiske øya Amrum på Sønderjyllands vestkyst som sønn av kapteinen Oluf Jensen. Som ung mann ble han i 1724 kidnappet av algirske sjørøvere og solgt som slave i Constantine i Algerie.

Han ble lakei, eller livrist hos beyen av Constantine og konverterte trolig til islam. Som voksen oppnådde han å bli finansminister i den algirske provins Constantine (*Gasnadal*) samt kommandør for livgarden. I 1732 ble han kavaleriets øverstkommanderende (*Agha ed-Deira*). Samme år fikk han lov til å kjøpe seg fri, hvoretter han reiste hjem til Amrum. 

Hjemme utga Olufs i 1747 sin selvbiografi, hvori han på dansk beskrev hvordan han ble kidnappet av pirater og solgt som slave. Selvbiografien har den lange tittel: *Harck Olufs, Fød paa Øen Amrom udi Riber-Stift i Jydland, Besynderlige AVAN TURES, som have tildraget sig med ham Især til Constantine og paa andre Steder i Africa, For deres Merkvær digheds skyld i Trykken ud­givne.*

Han døde den 13. oktober i 1754 i sin hjemby Süddorf. 

## Referanser


## Eksterne lenker
* Hark Olufs selvbiografi
Lund + Slaatto Arkitekter

__NOTOC__

**Lund+Slaatto Arkitekter AS** (**Lund & Slaatto**) er et norsk arkitektfirma grunnlagt i 1958 av Kjell Lund og Nils Slaatto. 
Lund + Slaatto Arkitekter står bak en lang rekke prosjekter, og har vunnet flere norske og internasjonale arkitekturpriser. Kontoret har blant annet mottatt Houens fonds diplom for fem av sine prosjekter og Statens byggeskikkpris i 2014.

Kontoret holder til i havnelageret på Langkaia 1 i Oslo.

## Byggverk og prosjekter – utvalg
* Asker rådhus, 1964.
* St. Hallvard kirke og kloster, 1966, 1992.
* Veritasbygget på Høvik, 1976, 1984, 2017.
* Chateau Neuf, 1970.
* Vernebygg over domkirkeruinene på Hamar, 1998
## Priser – utvalg
* 1964 &ndash; Betongtavlen for Asker rådhus
* 1988 &ndash; Houens Fonds diplom for Veritasanlegget
* 2014 - Statens byggeskikkpris for kontorbygget Schweigaardsgate 21 og 23 

## Referanser


## Eksterne lenker
*
Nicolai Peters

**Nicolai Hermannssohn Peters** (født 10. juni 1766 i Frederiksstad i det danske hertugdømmet Slesvig, død 10. januar 1825 i Flensborg) var en dansk dyremaler.

Peters far var Hermann Peters, som ved siden av sitt håndverk som maler og lakkerer også malte stilleben av døde fjerkre eller fisk. Mens broren Jacob Peters ble landskapsmaler, fulgte Nicolai i samme retning som faren. Han malte fugler, pattedyr, fisk, blomster og insekter i vannfarve og gouache. Hans gjengivelser av dyr og planter var meget presise, han kom derfor til å illustrere flere vitenskapelige verk. 

Han ble i samtiden berømt for blikkbokser med virkelighetstro, malte pengeseder på lokkene. Han var også kjent som skuespiller og dikter, med bidrag til tidsskrifter og med selvstendige verk. I 1805 skrev han et hyllesdikt til Christian VII med tittelen: *Empfindungen vom Sklavenjoche entlastete Menschen*.

I 1791 giftet han seg i København med Juliane Marie Lind, og utstilte flere ganger i samme by. Statens Museum for Kunst eier *En Hønsegård. Allegori på tålsomheden* av Peters. I 1810 flyttet han til Flensborg, hvor han døde. 

## Referanser


## Eksterne lenker
* Peters, Nicolai Hermannssohn i Dansk biografisk Lexikon
*
UNTAET

**UNTAET**, formelt **United Nations Transitional Administration in East Timor** og på norsk også kalt **FNs overgangsmyndighet i Øst-Timor**, var en fredsbevarende FN-styrke opprettet 25. oktober 1999 av FNs sikkerhetsråd ved resolusjon 1272. Styrken fikk i oppdrag å administrere Øst-Timor etter at velgerne i landet hadde uttrykt ønske om selvstendighet i en folkeavstemning. Fra september 1999 til februar 2000 ble militær sikkerhet i Øst-Timor også ivaretatt av International Force for East Timor (INTERFET). UNTAET landet på alle områder og forberedte Øst-Timor for selvstendighet, noe som ble oppnådd 20. mai 2002. FN satte deretter inn UNMISET i landet.

Brasilianeren Sérgio Vieira de Mello var spesialutsending for FNs generalsekretær og utgjorde UNTAETs politiske ledelse. Den militære ledelsen lå hos Winai Phattiyakul fra Thailand. På det meste hadde UNTAET en styrke på  soldater, 118 militærobservatører og  politifolk. I tillegg fantes en internasjonal, sivil administrasjon på 737 personer og derutover  lokalt ansatte. Norge var blant landene som bidro med militært personell og politifolk til operasjonen.

## Referanser


## Eksterne lenker
* UNTAET, United Nations, Department of Peacekeeping Operations
UNAMET

**UNAMET**, formelt **United Nations Mission in East Timor**, var en fredsbevarende FN-styrke opprettet 11. juni 1999 av FNs sikkerhetsråd ved resolusjon 1246. Styrken skulle organisere en folkeavstemning der velgerne i Øst-Timor fikk avgjøre om landet skulle tilhøre Indonesia eller bli en selvstendig stat. Folkeavstemningen ble avholdt 30. august 1999 og UNTAET fikk sitt mandat forlenget til 30. september samme år ved sikkerhetsrådsresolusjon 1257. Resultatet ble at velgerne valgt selvstendighet og det kom til voldeligheter. FN autoriserte da International Force for East Timor (INTERFET) for å ivareta sikkerheten i landet og satte inn overgangsadministrasjonen UNTAET.

På det meste rådde UNAMET over 50 militærobservatører og 271 politifolk, støttet av internasjonalt og lokalt sivilt ansatte, samt frivillige fra FNs fredskorps.

## Referanser


## Eksterne lenker
* UNTAET. Background, United Nations, Department of Peacekeeping Operations
Jeg vet hva jeg vil

**«Jeg vet hva jeg vil»** er en sang skrevet av Karl Götz og Kurt Hertha som ble spilt inn og gitt ut på singel med Wenche Myhre i 1964. Den norske teksten er skrevet av Arne Bendiksen. Myhre ble akkompagnert av James Lasts orkester. Singelen lå åtte uker på VG-lista og nådde en femteplass som beste plassering. Sangen ble også gitt ut på albumet *[[La meg være ung (album)|La meg være ung]]* senere samme år.

Myhre spilte den også inn på tysk og ga den ut på b-siden av singelen «Hey, kennt ihr schon meinen Peter». På tysk heter sangen «Ja, ich weiß, wen ich will».

## Referanser
Pietro Baseggio

**Pietro Baseggio** var en 1300-talls arkitekt og billedhugger i Venezia. I 1361, han ble utnevnt til leder for byggingen av Dogepalasset i Venezia, og hjalp til under byggingen sammen med Filippo Calendario.

## Litteratur
*John Ruskin. *Stones of Venice*.
Jeg marsjerer ved din side

**«Jeg marsjerer ved din side»** (original tittel: «Royal Telephone») er en sang skrevet av Robert H. Iredal, Hal Saunders og Tycho Thomas som ble spilt inn og gitt ut på singel med Wenche Myhre i 1964. Den norske teksten er skrevet av Arne Bendiksen. Singelen lå 16 uker på VG-lista og nådde fjerdeplass som beste plassering. Sangen ble også gitt ut på albumet *[[La meg være ung (album)|La meg være ung]]* senere samme år. Singelen ble tildelt den Norske Sølvplaten 1968.

## Referanser
Hey, kennt ihr schon meinen Peter

**«Hey, kennt ihr schon meinen Peter»** (original tittel: «I Want You to Meet My Baby») er en sang skrevet av Barry Mann og Cynthia Weill som ble spilt inn og gitt ut på albumet *[[La meg være ung (album)|La meg være ung]]* med Wenche Myhre i 1964. Sangen ble gitt ut på singel i 1965. Den tyske teksten er skrevet av Pettersen. Myhre ble akkompagnert av James Lasts orkester.

Eydie Gorme spilte inn sangen og ga den ut på b-siden av singelen «Mr. Flirt» i 1965.

## Referanser
No More Stories Are Told Today I’m Sorry They Washed Away No More Stories The World Is Grey I’m Tired Let’s Wash Away

***No More Stories Are Told Today, I'm Sorry They Washed Away No More Stories, The World Is Grey, I'm Tired, Let's Wash Away*** er det femte studioalbumet fra det danske bandet Mew, utgitt 17. august 2009. 

Albumet ble produsert av Rich Costey som også produserte bandets gjennombruddsalbum *[[Frengers]]*. Dette er bandets første album som trio etter at bassisten Johan Wohlert forlot bandet. Albumets tittel er hentet fra teksten til sangen «Hawaii Dream». Bonussporet på vinylutgivelsen, «Nervous» er sangen «New Terrain» spilt baklengs.

## Sporliste
#«New Terrain» 3:14
#«Introducing Palace Players» 4:46
#«Beach» 2:46
#«Repeaterbeater» 2:33
#«Intermezzo 1» 0:29
#«Silas the Magic Car» 4:06
#«Cartoons and Macramé Wounds» 7:21
#«Hawaii Dream» 1:47
#«Hawaii» 5:01
#«Vaccine» 5:08
#«Tricks of the Trade» 4:28
#«Intermezzo 2» 1:03
#«Sometimes Life Isn't Easy» 5:21
#«Reprise» 5:32
#;Bonusspor på vinylutgave
#«Nervous» 3:14

## Personell
* Jonas Bjerre: vokalist, gitar
* Silas Utke Graae Jørgensen: trommer
* Bo Madsen: gitar

**Andre medvirkende**
* Steve Coleman: saksofon
* Sellasi Dewornu: afrikansk perkusjon
* Matthias Friis-Hansen: marimba, kalimba og perkusjon
* Mari Helgerlikova: vokal
* Bastian Juel: bass
* Damon Tuntunjian: bass
* Nick Watts: keyboard

## Eksterne lenker
*
UNAMSIL

**UNAMSIL**, formelt **United Nations Mission in Sierra Leone**, var en fredsbevarende FN-styrke opprettet 22. oktober 1999 av FNs sikkerhetsråd ved resolusjon 1270. Styrken hadde som oppgave å støtte iverksettingen av Lomé-fredsavtalen mellom Sierra Leones regjering og Revolutionary United Front, som siden 1991 hadde utkjempet en borgerkrig. Tidligere hadde FN fra 1998 til 1999 hatt styrken UNOMSIL i landet, men denne var ikke sterk nok. UNAMSIL fikk en større styrke. Den var også ansvarlig for et såkalt DDR-program, med avvæpning, demobilisering og reintegrering av soldater. Operasjonen var i aktivitet til desember 2005.

UNAMSIL rådde på det meste over  soldater og 87 politifolk. I tillegg kom en internasjonal administrasjon på 322, samt 552 lokalt ansatte. Hovedkvarteret lå i Freetown. Norge var blant landene som bidro med militært personell og politifolk til operasjonen.

## Referanser


## Eksterne lenker
* UNAMSIL
Å-å-å sheriff

**«Å-å-å sheriff»** (original tittel: «**Ô ô sheriff»**) er en sang skrevet av Serge Gainsbourg som første gang ble utgitt i 1964 med Petula Clark.

En norsk versjon ble spilt inn og gitt ut på singel med Wenche Myhre i 1965. Den norske teksten er skrevet av Egil Hagen. Den lå åtte uker på VG-lista og nådde en sjetteplass som beste plassering.

## Referanser
Vinter og sne

«**Vinter og sne**» er en sang skrevet av Sigurd Jansen og Alfred Næss som ble spilt inn og gitt ut på singel med Wenche Myhre med barn fra Majorstuen skole i 1966. Den var den offisielle sangen til Ski-VM 1966 i Oslo. Da Oslo arrangerte Ski-VM i 2011, ble sangen spilt inn på nytt og gitt ut på singel. Den nye innspillingen er også å finne på albumet *[[66 (album)|66]]*, som ble gitt ut i 2013.

## Referanser


## Eksterne lenker
20 år, sol og vår

**«20 år, sol og vår»** (original tittel: **«Siebzehn Jahr, blondes Haar»**) er en sang av Udo Jürgens fra 1965. Den ble spilt inn på norsk og gitt ut på singel med Wenche Myhre i 1966. Den norske teksten er skrevet av Dag Frøland.

## Referanser


## Eksterne lenker
*20 år, sol og vår hos Discogs
Arkitekturåret 1482

**Arkitekturåret 1482** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1482.

## Hendelser
* ca. 1482 – Francesco di Giorgio Martini fullfører *Trattato di architettura, ingegneria e arte militare* ("Avhandling om arkitektur, ingeniørkunst og militærkunst")

## Bygninger

## Fødsler

## Dødsfall
* ca. 1481 - Guiniforte Solari, italiensk billedhugger, arkitekt og ingeniør (født ca. 1429)
UNMEE

**UNMEE**, formelt **United Nations Mission in Ethiopia and Eritrea**, var en fredsbevarende FN-styrke opprettet 15. september 2000 av FNs sikkerhetsråd ved resolusjon 1320. Eritrea og Etiopia hadde utkjempet en grensekrig og undertegnet i juni 2000 en avtale om opphør av fiendtligheter. UNMEE fikk i oppdrag å overvåke våpenhvilen mellom de to landene, verifisere tilbaketrekning til tidligere stillinger og påse at fredsavtalens bestemmelser ble overholdt. UNMEEs arbeidsmuligheter ble innskrenket av Eritrea og operasjonen ble derfor avsluttet 31. juli 2008.

På det meste hadde UNMEE  personer i uniform, hvorav  militære og 214 politifolk. Operasjonen ble støttet av 229 internasjonale sivile og 244 lokalt ansatte. Norge bidro med personell til UNMEE.

## Referanser


## Eksterne lenker
* UNMEE, United Nations, Department of Peacekeeping Operations
UNMISET

**UNMISET**, formelt **United Nations Mission of Support in East Timor**, var en fredsbevarende FN-styrke opprettet 17. mai 2002 av FNs sikkerhetsråd ved resolusjon 1410. Styrken fikk i oppdrag å yte bistand for å sikre et administrativ apparat i Øst-Timor, bidra til opprettholdelse av lov og orden og oppbyggingen av en nasjonal politistyrke, samt bidra til opprettholdelse av landets ytre og indre sikkerhet. Operasjonen ble satt inn idet Øst-Timor fikk selvstendighet, en prosess som var ledet av UNTAET, FNs overgangsmyndighet i Øst-Timor. Operasjonen ble fullført 20. mai 2005.

På det meste hadde UNMISET en styrke på  soldater og 771 politifolk. Disse ble støttet av 771 internasjonale sivile og 856 lokalt ansatte. Norge var blant landene som bidro til UNMISET. Hovedkvarteret lå i Dili. 

## Referanser


## Eksterne lenker
* UNMISET, United Nations, Department of Peacekeeping Operations
Arkitekturåret 1483

**Arkitekturåret 1483** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1483.

## Hendelser

## Bygninger
* Changgyeonggung i Korea fullføres.

## Fødsler
* 6. april - Raphael, italiensk maler og arkitekt i den den italienske renessansen (død 1520)

## Dødsfall
* ca. 1481 - Guiniforte Solari, italiensk billedhugger, arkitekt og ingeniør (født ca. 1429)
Øystein Aarlott Digre

**Øystein Aarlott Digre** (født 29. august 1980 i Trondheim). Sønn av Tove Digre og Svein Olav Aarlott. Kjent for sitt arbeid som steinhugger og som primus motor for Iladagene og opprettelse av frivillighetssentral i bydelen Ila, Trondheim.

Jobber i dag som restaureringstekniker stein ved Nidarosdomen, hvor flere av hans arbeider kan ses.

Iladagene er en festival i bydelen Ila, Trondheim, som arrangeres årlig. Her er Øystein Aarlott Digre primus motor.

Frivillighetssentral i bydel Ila er noe Øystein Aarlott Digre brenner for, og med mottoet "privatliv er ingen menneskerett", ønsker han å oppsøke medmennesker med lite sosialt nettverk for å være delaktig i å øke deres livskvalitet.

Hans arbeid for å inkludere mennesker i vanskeligstilte situasjoner har tiltrukket seg oppmerksomhet og har blitt beskrevet blant annet i "Skolegata 18" (in press).

## Referanser


## Eksterne lenker
*
MONUC

**Mission de l'Organisation des Nations unies en République démocratique du Congo** (**MONUC**) var en fredsbevarende FN-styrke opprettet 24. februar 2000 av FNs sikkerhetsråd ved resolusjon 1291. Styrken ble satt inn under den andre krigen i Kongo og fikk i oppdrag å følge opp fredsavtalen undertegnet av Den demokratiske republikken Kongos regjering og regjeringene i andre stater i regionen i Lusaka i juli 1999. MONUC skulle overvåke våpenhvilen mellom de ulike væpnede styrker i landet, men mandatet ble utvidet til en rekke andre oppgaver, blant annet knyttet til avvæpning, demobilisering og reintegrering av soldater. Mye av innsatsen var knyttet til konfliktene i Ituriprovinsen og Kivuregionen i det østlige Kongo og i Dongo i Sud-Ubangiprovinsen i nordvest. Fra 1. juli 2010 ble operasjonen gitt nytt mandat og nytt navn og er deretter kalt MONUSCO.

MONUC rådde ved utgangen av juni 2010 over en styrke på  soldater, 704 militærobservatører og  politifolk, til sammen  i uniform. I tillegg kom 973 internasjonale sivile og  lokalt ansatte. FNs fredskorps bidro med 641 frivillige til MONUC. 

## Referanser


## Eksterne lenker
* MONUC, United Nations, Department of Peacekeeping Operations
Arkitekturåret 1485

**Arkitekturåret 1485** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1485.

## Hendelser

## Bygninger
* Oppstart av byggingen av det sørlige tårnet, kalt "smør" av Rouen katedralen.
*1484→1489: Byggingen av Bebudelseskatedralen i Moskva.

## Fødsler

## Dødsfall
...
Frank Buckles

**Frank Buckles** (1901–2011) var den siste gjenlevende krigsveteranen fra første verdenskrig. Under andre verdenskrig satt han det meste av tiden som krigsfange. 

## Biografi
Frank Spenner ble født 1. februar 1901 i en bondefamilie i Bethany i Missouri. Foreldrene var James Clark Buckles (1857–1952) og Theresa Jane Keown Buckles (1859–1936). Mellom 1911 og 1916 gikk han på skole i Nevada i Missouri. Han og hans familie flyttet senere til Dewey County i Oklahoma. 

**Første verdenskrig:** Etter den amerikanske inntreden i den første verdenskrig forsøkte Spenner å verve seg til de væpnede styrkene tross sin unge alder. Han ble avvist fra US Marine Corps på grunn av for lav vekt og fordi han var under 21 år gammel da han søkte, senere ble han også avvist av det amerikanske sjøforsvaret, som feilaktig hevdet at Spenner hadde plattfot. Han lykkes til slutt å verve seg i US Army i august 1917 i en alder av 16 år.

I 1917 ble Spenner sendt til Europa med RMS «Carpathia» som fem år tidligere hadde reddet overlevende fra RMS «Titanic». Under den første verdenskrigen var Spenner stasjonert med sitt *1st Fort Riley Casual Detachment* i England og Frankrike, der han blant annet kjørte ambulanser og motorsykler for Frelsesarmeen. Etter våpenhvilen i 1918 eskorterte Spenner krigsfanger tilbake til Tyskland. 

Etter dimittering fra det amerikanske militæret i 1920 ble Spenner innskrevet ved  handelshøyskolen i Oklahoma City, og deretter jobbet han på forskjellige dampskip som seilte til destinasjoner i Sør-Amerika, Europa og Asia.

**Andre verdenskrig:** Under den andre verdenskrig ble Spenner utstasjonert i Manila på Filippinene. Der ble han tatt til fange av japanerne i 1942 og han tilbrakte de neste tre og et halvt årene i en fangeleir i Los Baños. Han ble underernært på grunn av for lite og dårlig mat. Han ble befridd fra fangenskapet den 23. februar 1945. I tiden som krigsfange, lærte Spenner seg noe japansk. Han snakket også flytende tysk, spansk og fransk.

Etter andre verdenskrig flyttet han til San Francisco, der han giftet seg med Audrey Mayo i 1946. I januar 1954 trakk han seg fra jobben på dampskipene og kjøpte seg i stedet en gård,  Gap View Farm i Charles Town i Vest-Virginia, hvor han hadde storfe og drev jordbruk. Audrey fødte deres eneste barn, datteren Savannah, i 1955. 

Han ble enkemann i en alder av 98 år, og han arbeidet på gården sin til han fylte 105 år. I sine senere år var han æres-styreformann av Memorial Foundation. Han ble tildelt seiersmedaljen for sin innsats under krigen. Den 6. mars 2008 møtte han USAs daværende president George W. Bush i Det hvite hus. 

Den 1. februar 2010 ble hans offisielle biografi utgitt.

Han ble begravet den 15. mars 2011 på Arlington National Cemetery med fulle militære æresbevisninger.

## Referanser


## Eksterne lenker
* 
* "Buckles", en film av Sean Dunne på Vimeo, august 2009.
* Frank Buckles – Last-known U.S. World War I Veteran Dies
Arkitekturåret 1486

**Arkitekturåret 1486** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1486.

## Hendelser

## Bygninger
*1484-1489: Byggingen av Bebudelseskatedralen i Moskva.

## Fødsler
*2. juli - Jacopo Sansovino, italiensk arkitekt og billedhugger i renessansen (død 1570)
*Gian Battista Covo, italiensk arkitekt (død 1546)

## Dødsfall
UNMIL

**UNMIL**, formelt **United Nations Mission in Liberia**, var en fredsbevarende FN-styrke opprettet 19. september 2003 av FNs sikkerhetsråd ved resolusjon 1509. FN-styrken ble satt inn etter borgerkrigen i Liberia for å påse iverksettelsen av våpenhvileavtalen mellom partene og støtte fredsprosessen i landet. UNMIL skulle også støtte humanitære hjelpetiltak, fremme respekt for menneskerettighetene og hjelpe til med sikkerhetsreform i Liberia. Styrken overtok etter UNOMIL. Mandatet utløpt ved utgangen av mars 2018.

UNMIL hadde ved utgangen av februar 2017 i alt  personer i uniform, derav  soldater, 15 militærobservatører og  politifolk. Norge har bidratt med politipersonell til FN-operasjonen.

## Referanser


## Eksterne lenker
* UNMILs nettsted
* UNMIL, United Nations, Department of Peacekeeping Operations
UNOCI

**Opération des Nations Unies en Côte d'Ivoire**, **UNOCI** (engelsk: **United Nations Operation in Côte d'Ivoire**), var en fredsbevarende FN-styrke opprettet 27. februar 2004 av FNs sikkerhetsråd ved resolusjon 1528. FN-styrken ble satt inn i Elfenbenskysten, som fra 2002 til 2004 var herjet av borgerkrig mellom regjeringsstyrker i sør og opprørsgruppen Forces Nouvelles de Côte d'Ivoire i nord. UNOCI skulle overvåke iverksettelsen av fredsavtalen mellom partene og opprettholde en buffersone mellom dem. UNOCIs mandat utløp 30. juni 2017.

Ved utgangen av februar 2017 rådde UNOCI over  personer i uniform, hvorav  var soldater, 5 militærobservatører og  politifolk.

## Referanser


## Eksterne lenker
* 
* UNOCIs nettsted
* UNOCI, United Nations, Department of Peacekeeping Operations
Overpresident

**Overpresident** (tysk: *Oberpräsident*) eller **overregjeringspresident** (*Oberregierungspräsident*) var en tittel på et politisk embete i kongedømmet Preussen og senere Fristaten Preussen. Overpresidenten var den øverste leder i hver enkelt av preussens ulike provinser, og hans rolle tilsvarte landsstattholderne i de østerrikske kronlandene. 

På 1600-tallet og 1700-tallet ble overpresidenten utnevnt av forskjellige kurfyrster og konger, og var bare ansvarlig overfor disse. Fra 1808 til 1815 var overpresidenten forvaltningens øverste leder i de enkelte provinsene. Overpresidenten var ikke forgjengeren til regjeringspresidenten, som var direkte underlagt innenriksministeren i Preussen. Overpresidenten hadde rett til å informeres av regjeringspresidenten om alle sider av provinsen, og kunne selv gripe inn i situasjoner med overhengende farer.

Under over- og regjeringspresidenten stod en Landeshauptmann, som ledet den utøvende makten til forvaltningen i provinsene, og som ble valgt av Provinsiallanddagen eller det lokale parlamentet. Flere av overpresidentene var også corpsstudenter.

## Referanser
Rachele Mussolini

**Rachele Mussolini** (født **Rachele Guidi**; 1890–1979) var elskerinnen, kona og enken etter den italienske diktatoren Benito Mussolini. Hun ble født inn i en bondefamilie og var datter av Agostino Guidi og hans hustru Anna Lombardi.

I 1910 flyttet Rachele Guidi inn hos Benito Mussolini. Kort tid før hans sønn Benito Mussolini fra hans første ekteskap med Ida Dalser ble født, giftet Rachele Guidi og Benito Mussolini seg i en liten sivil seremoni i Treviglio, Lombardia, den 17. desember 1915. I 1925 fornyet de sine løfter under en gudstjeneste etter Mussolinis vei til makten. Rachele Mussolini fødte fem barn til Benito Mussolini samtidig som hun var villig til å overse hans mange forskjellige elskerinner. Rachele og Benito Mussolini hadde to døtre, Edda (1910–1995) og Anna Maria (1929–1968), og de tre sønnene Vittorio (1916–1997), Bruno (1918–1941), og Romano (1927–2006). 

Under regimet til Mussolinis fascistiske regime, ble Rachele Mussolini portrettert som et eksemplarisk eksempel på den fascistiske husmor og forelder. Hun forble lojal til Mussolini til slutten. Den 28. april 1945, var hun ikke med Mussolini da han og hans elskerinne, Claretta Petacci, ble tatt til fange og henrettet av italienske partisaner. Rachele Mussolini prøvde å flykte fra Italia etter den andre verdenskrig, men i april 1945, ble hun arrestert i Como, i nærheten av Sveits av en annen italiensk partisaner-gruppe. Hun ble overlatt til amerikanerne og holdt i fangenskap på øya Ischia, men ble løslatt etter flere måneder. Rachele døde i oktober 1979, i en alder av 89 år.

## Referanser
Arkitekturåret 1488

**Arkitekturåret 1488** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1488.

## Hendelser

## Bygninger
* 1487-1491: Byggingen av Fasettpalasset i Kreml i Moskva pågår.
* 1484-1489: Byggingen av Bebudelseskatedralen i Moskva pågår.

## Fødsler

## Dødsfall
Jelena Kolomina

**Jelena Vladimirovna Kolomina** (russisk: Елена Владимировна Коломина; født 24. januar 1981) er en langrennsløper fra Kasakhstan.

Hun har blant annet deltatt under Ski-VM 2011 i Oslo hvor hennes beste individuelle plassering en 20.-plass på 10 kilometer klassisk. Hun fikk også 23.-plass, 34.-plass og 41.-plass i mesterskapet. Hun gikk for det kasakhstanske laget som ble nr 11 i stafetten.

## Verdenscupen
I verdenscupen har Kolomina to individuelle 7.-plasser. Hennes første renn i verdenscupen var i Santa Catarina den 8. desember 2000.
I sesongen 2010-2011 kom hun på 62.-plass i verdenscupen sammenlagt.

### Sammenlagtresultater i verdenscupen i langrenn

## Referanser


## Eksterne lenker
*
Valentina Novikova

**Valentina Novikova** (født 5. januar 1984) er en russisk langrennsløper.

## Verdenscupen
Novikova har en 6.-plass fra Rybinsk som sin beste individuelle verdenscupplassering. Hun debuterte i verdenscupen i 2002 i Stockholm  hvor hun fikk en 51.-plass.

## Ski-VM
Novikova har kun deltatt i et verdensmesterskap, det som ble arrangert i Oslo i 2011. Hennes beste plassering ble en 6.-plass på stafetten. Novikova ble nr 17 på tremila, mens hun bare ble nr 21 på 10 kilometeren, og nr 26 på fellesstarten med skibytte.

## Referanser


## Eksterne lenker
*
ONUB

**ONUB**, formelt **Opération des Nations Unies au Burundi** eller **United Nations Operation in Burundi**, var en fredsbevarende FN-styrke opprettet 21. mai 2004 av FNs sikkerhetsråd ved resolusjon 1545. Styrken ble satt inn i Burundi for å bistå iverksettelsen av Arusha-avtalen om fred og forsoning. Landet var herjet av borgerkrig. Operasjonen ble avsluttet 31. desember 2006.

ONUB rådde på det meste over et uniformert personell på , derav  soldater, 168 militærobservatører og 97 politifolk. I tillegg kom 316 internasjonale sivile og 383 lokalt ansatte sivile. FNs fredskorps bidro med 156 personer. Hovedkvarteret lå i Burundis hovedstad Bujumbura.

## Referanser


## Eksterne lenker
* ONUB, United Nations, Department of Peacekeeping Operations
Montgeron

**Montgeron** er en kommune i departementet Essonne i regionen Île-de-France, og er en av de sørlige forstedene til Paris. Kommunen ligger 18,5&nbsp;km fra sentrum av Paris. Innbyggerne i kommunen kalles for *Montgeronnais*.

## Befolkningsutvikling
***Antall innbyggere i kommunen Montgeron***

## Referanser


## Eksterne lenker
* 
* Kommunedata INSEE
Fasettpalasset

**Fasettpalasset** (russisk: Грановитая Палата) er et lite palass i Kreml som inneholder en hall som ble benyttet som hovedbankettresepsjonshall for de moskovittiske tsarer.

Det distinkte steinarbeidet på fasaden har gitt navn til Fasettpalasset er alt som er igjen av et større kongelig palass som Ivan III tildelte byggingsoppdraget for i 1485 og fikk fullførte seks år seinere. Fasettpalasset er verket til de to italienske renessansearkitektene, Marco Ruffo og Pietro Solario.  Første etasjen av Fasettpalasset består av en hovedhall og en tilstøtende hellig vestibyle.  Begge er dekorert med rike freskeer og forgylte utskjæringer. Den praktfulle hvelvede hovedhallen har et areal på omkring 500 m².  Det var tronsal og bankettsal for 1500-tallet og 1600-tallet tsarer og er nå brukt til resepsjoner (bilde).

På palassets fasade mot sør er den røde trappen. Tsarene gikk ned denne trappen på veien til Uspenskijkatedralen for deres kroning. Den siste av denne typen prosesjon var kroningen av Nikolaj II i 1896. I Streltseroppstanden i 1682 ble flere av Peter den stores slektninger kastet ned trappen på spydene til streltservaktene. Trappen ble revet av Stalin på 1930-tallet og gjenoppbygget i 1994 etter store utgifter.

## Eksterne lenker
*
Music and Me

***Music and Me*** er et G-funk/Rap-album utgitt av Nate Dogg i 2001. Det var det siste G-funk-albumet som noensinne ble utgitt. 

Der er også kjent som Nate Doggs første soloalbum selv om det egentlig var *[[G-funk Classics]]* (1998) som var hans første. *Music and Me* ble mest sannsynligvis kjent som hans første soloalbum ettersom *G-funk Classics* ikke kom seg på markedet på grunn av problemer hos Death Row Records. Albumet inneholder også noen hiter som «Keep it G.A.N.G.S.T.A.» og «I Got Love».

## Eksterne lenker
*
Yoann Offredo

**Yoann Offredo** (født 12. november 1986 i Savigny-sur-Orge) er en fransk landeveissyklist. Han ble profesjonell for det franske laget Française des Jeux i 2008. 

Han la opp etter 2020-sesongen.

## Meritter
;2009
* 1.-plass, 4 etappe: Tour de Picardie

;2010
* 3.-plass: Grand Prix du Plouay
* 7.-plass: Paris-Tours

;2011
* 7.-plass: Milano-Sanremo

## Referanser


## Eksterne lenker
* 
*
Åsbygda (Stange)

**Åsbygda** er et område og en skolekrets i Stange kommune, tidligere Romedal kommune (Romedals åsbygd). Åsbygda omfatter tettstedene Åsen, Åsvang og Hekne og har ca. 1000 innbyggere. 

I Åsbygda sentrum ligger Åsbygda skole, en dagligvarebutikk, en rørlegger og en barnehage. Utenfor Åsbygda Folkets Hus står det en byste av Andrew Furuseth, som var født i Romedal på 1850-tallet og senere ble en markant personlighet i amerikansk fagbevegelse.

## Referanser
MONUSCO

**Mission de l'Organisation des Nations unies pour la stabilisation en République démocratique du Congo** (**MONUSCO**) er en fredsbevarende FN-styrke opprettet 28. mai 2010 av FNs sikkerhetsråd ved resolusjon 1925 hvorved det ble bestemt at den eksisterende operasjonen MONUC i Den demokratiske republikken Kongo ble videreført under nytt navn fra 1. juli 2010. 

## Mandat
Strykens opprinnelige mandat var å beskytte sivilbefolkningen, hjelpepersonell og menneskerettighetsforkjempere, samt bistå landets regjering i forsøk på å stabilisere landet og få til varig fred.

FNs sikkerhetsråd godkjente ved resolusjon 2098 av 28. mars 2013 en offensiv intervensjonsbrigade innenfor rammene av MONUSCO. Intervensjonsstyrken, med base i Nord-Kivu, fikk mandat til å foreta offensive operasjoner mot væpnede grupper øst i landet. Den nye intervensjonsbrigade fikk en styrke på  soldater. Det var første gang Sikkerhetsrådet godkjente en offensiv styrke innenfor en fredsbevarende operasjon. Den nye styrken planlegges satt inn i juli 2013. Den forventes å bestå av tropper fra Sør-Afrika, Tanzania og Malawi.

MONUSCO som helhet fikk samtidig sitt mandat endret og forlenget til 31. mars 2014.

## Styrke
Ved utgangen av februar 2017 rådde MONUSCO over en styrke på  i uniform, derav  soldater, 473 militærobservatører og  politifolk. I tillegg hadde styrken støtte av 779 internasjonale sivile,  lokalt ansatte og 352 fra FNs fredskorps.

## Referanser


## Eksterne lenker
* 
* MONUSCOs nettsted
* MONUSCO, United Nations, Department of Peacekeeping Operations
UNMIT

**UNMIT**, formelt **United Nations Integrated Mission in Timor-Leste**, var en fredsbevarende FN-styrke opprettet 25. august 2006 av FNs sikkerhetsråd ved resolusjon 1704. Styrken ble satt inn i Øst-Timor etter at landet i april–mai 2006 ble kastet ut i en indre konflikt. UNMIT fikk i oppdrag å støtte den østtimoresiske regjeringen i å fremme stabilitet, demokrati og politisk dialog mellom ulike grupper i landet, samt fremme nasjonal forsoning. Oppdraget ble avsluttet 31. desember 2012.

Ved utgangen av september 2012 rådde UNMIT over et uniformert personell på 1159, hvorav 1135 politifolk og 24 militære liaisonoffiserer. I tillegg kom en administrasjon på 340 internasjonale sivile, 895 lokalt ansatte sivile, samt et bidrag på 190 fra FNs fredskorps.

## Referanser


## Eksterne lenker
* 
* UNMITs nettsted
* UNMIT, United Nations, Department of Peacekeeping Operations
Masquerade (album)

***Masquerade*** er debutalbumet til den svenske artisten Eric Saade i hans solokarriere. Den ble utgitt i mai 2010, med blant annet gjennombruddssangen «Manboy», som han deltok med i Melodifestivalen 2010. Albumet fikk sitt navn fra sporet «Masquerade». Sommeren 2010 sang Eric Saade sangene fra albumet på turnéen, Masquerade Tour. Eric Saade og Fredrik Kempe er to av låtskriverne som har bidratt til albumet.

## Eksterne lenker
*
LPO arkitekter

**LPO arkitekter AS** er et norsk arkitektfirma grunnlagt i 1983 av Lars Haukeland, Pål Henry Engh og Ola Aasness. LPO arkitekter står bak en lang rekke prosjekter og har vunnet flere norske og internasjonale utmerkelser. Kontoret har blant annet mottatt Betongtavlen i  for Rena leir, Murverksprisen i 1993 for Oslo Spektrum og Sundts premie for Astrup Fearnley-gården i . LPO har ekspandert videre med fast kontor på Svalbard, Lillehammer og i Bergen, og og gjennomfører mange ulike typer prosjekter over hele landet.

Av nyere prosjekter kontoret gjort seg bemerket gjennom er Vulkan, Sørenga, Sommrro og Vervet i Tromsø.

LPO er i 2025 organisert som et aksjeselskap med 90 likeverdige aksjonærer (partnere). Samlet antall ansatte er over140.slik at kontoret p.t. er det største, frittstående arkitektfirmaet i Norge.
## Byggverk og prosjekter - utvalg
* 1986 &ndash; Galleri Oslo
* 1991 &ndash; Oslo Spektrum  Byhallen
* 1992 &ndash; Astrup Fearnley Museet
* 1994 &ndash;  Le Prix de la Liberte, minnepaviljong i Arromanches, Frankrike
* 1997 &ndash; Rena leir
* 2000 &ndash; Nationaltheatret stasjon (jernbane), Nationaltheatret stasjon (T-bane)
* 2005 &ndash; Arendal rådhus og kulturhus
* 2006 - Papirbredden byggetrinn 1
* 2008 &ndash; Dansens Hus
* 2011 &ndash;  Bellonabygget
* 2015 - Munkedamsveien 62
* 2021 - Munch museet

## Referanser


## Eksterne lenker
*
Henrik av Coquet

**Henrik av Coquet** (død 1127) var en danske som levet som eremitt på øya Coquet utenfor Northumberlands kyst. 

Ifølge legenden valgte han å slå seg ned på Coquet Island, for å unnslippe et giftemål som familien hadde planlagt for ham. Henrik fikk tilladelse av øyas munk til å bygge seg en egen, liten eremittcelle. Her inntok han daglig litt brød og vann, før han begynte med å male bygg som han stenket med vann og lot det tørre i solen til små kaker. Siden spiste han kun tre ganger om uken, og holdt opp med å snakke i 3 år. 

Han døde i 1127, med repet fra sin egen klokke mellom hendene. Han ble begravet i Tynemouth kloster (ved Tynemouth Castle), litt syd for St. Oswins helligdom og feires som helgen den 16. januar.

Det finnes et glassmaleri i St. Thomas av Canterbury kirke i Deal, Kent, England som viser et bilde av Sankt Henrik dansken, hvor han har en behornet hjelm på hodet.

## Referanser
Gif-sur-Yvette

**Gif-sur-Yvette** er en kommune i departementet Essonne i regionen Île-de-France, og er en av de sørvestlige forstedene til Paris. Kommunen ligger 22,9&nbsp;km fra sentrum av Paris. Innbyggerne i kommunen kalles for *giffois*.

## Geografi
Elva Yvette renner gjennom kommunen og har også gitt den navn. Det totale arealet er 11,60&nbsp;km² og 4.07&nbsp;km² er grøntområder og skog.

## Utdanning
* CentraleSupélec
* École supérieure d'électricité

## Befolkningsutvikling
***Antall innbyggere i kommunen Gif-sur-Yvette***

## Referanser


## Eksterne lenker
* 
* Kommunedata INSEE
Ullsheim

**Ullsheim** er et skianlegg i Markane, 350 moh. og 16&nbsp;km fra kommunesenteret Stryn. Markane Idrettslag begynte byggingen av anlegget med en 3&nbsp;km lang lysløype i 1977.

I 1982 ble det bygget klubbhus med garderober, og siden er anlegget ytterligere bygget ut og har status som fylkesanlegg både for skiskyting og langrenn. Anlegget for skiskyting er moderne med blant annet lys på selvanvisende skiver. Anlegget og løypene oppfyller kravene til Det internasjonale skiforbundet, og i 1996 var Ullsheim arena for Norgesmesterskapet på ski.

Ullsheim er også et sentralt utfartssted til turterreng med rundt 40&nbsp;km turløyper i området mellom Ullsheim og Stryn og Markane IL. Området har også tilrettelagt område for skileik, inkludert tre hoppbakker med K-7, K-10 og K-15.

## Eksterne lenker
* NM-96: Generelt om Ullsheim
Leon Butler

**Leon Edward Butler** (født 2. desember 1892, død 18. juni 1973) var en amerikansk roer som deltok i de olympiske leker 1924 i Paris.

Butler vant en olympisk bronsemedalje i roing under OL 1924 i Paris. Sammen med Harold Wilson og Edward Jennings kom han på tredjeplass i toer med styrmann bak bak Sveits og Italia. Jennings var styrmann.

## OL-medaljer
*  1924  Paris - Bronse i roing, toer med styrmann  USA

## Referanser


## Eksterne lenker
*
Ingrid Hadler

**Ingrid Hadler** (pikenavn **Thoresen**; født 12. februar 1946) er en norsk tidligere orienteringsløper som representerte IL i BUL. Hun ble norsk mester for junior på 5 km langrenn i 1964. Da representerte hun Sportsklubben Freidig. Det var første gang det ble arrangert junior-NM for kvinner i langrenn.

I 1965 mottok hun Porsgrunds Porselænsfabriks Ærespris. Hun ble tildelt Olavstatuetten i 1970.

Hun er gift med Åge Hadler.

Hadler ble rangert som nummer 49 på listen over de tusen beste idrettsutøverne i Trøndelag i avisa *Nidaros* sin kåring i 2022.

## Individuelle meritter
* VM 1970 Eisenach: Gull
* VM 1968 Linköping: Sølv
* 4 kongepokaler, (1968-1971)

## Stafettmeritter
* VM 1968 Linköping: Gull
* VM 1970 Eisenach: Bronse
* VM 1974 Silkeborg: Sølv

## Referanser




## Litteratur
* 

## Eksterne lenker
*
Marc Detton

**Marc Pierre Detton** (født 20. februar 1901 i Thorigny-sur-Marne, død 24. januar 1977) var en fransk roer som deltok i de olympiske leker 1924 i Paris.

Detton vant en olympisk sølvmedalje i roing under Sommer-OL 1924 i Paris. Sammen med Jean-Pierre Stock kom han på andreplass i dobbeltsculler bak Paul Costello / John B. Kelly fra USA.

## OL-medaljer
*  1924  Paris - Sølv i roing, dobbeltsculler  Frankrike

## Referanser


## Eksterne lenker
*
Schild

**Schild** og **Schildt** er etternavnet til blant annet: 

## Schild
* Bernadette Schild (f. 1990), en østerriksk alpinist. 
* Marlies Schild (f. 1981), en østerriksk tidligere alpinist.
* Martina Schild (f. 1981), en sveitsisk tidligere alpinist.

## Schildt
* Henrik Schildt (1914-2001), en finsk-svensk skuespiller.
** Ernst Peter Jurgen Schildt (f. 1951), en svensk skuespiller, manusforfatter, regissør, etc., sønn av Henrik Schildt.
* Melchior Schildt (1592/1593-1667), en tysk komponist og organist av den nordtyske orgelskole.

## Se også
* Schilde, en kommune i den belgiske provinsen Antwerpen.
Åge Hadler

**Åge Hadler** (født 14. august 1944 i Bergen) er en norsk tidligere orienteringsløper som representerte Bergens Turnforening og IL i BUL. Han ble individuell verdensmester i 1966 og 1972, og vant O-Ringen i Borås i 1968.

Han er gift med Ingrid Hadler.

## Meritter
* VM 1966 Fiskars, individuelt: Gull
* VM 1966 Fiskars, stafett: Bronse
* VM 1968 Linköping, individuelt: Bronse
* VM 1968 Linköping: stafett: Bronse
* VM 1970 Eisenach, stafett: Gull
* VM 1972 Jicin, individuelt: Gull
* 5 kongepokaler, (1966, 1967, 1970, 1971, 1973)

## Referanser


## Litteratur
* 

## Eksterne lenker
*
Georges Piot

**Georges Piot** (født 14. september 1896, død 5. april 1980) var en fransk roer som deltok i de olympiske leker 1924 i Paris.

Piot vant en olympisk sølvmedalje i roing under Sommer-OL 1924 i Paris. Sammen med Maurice Bouton kom han på andreplass i toer uten styrmann. Willy Rösingh / Antonie Beijnen fra Nederland vant gull.

## OL-medaljer
*  1924  Paris - Sølv i roing, toer uten styrmann  Frankrike

## Referanser


## Eksterne lenker
*
Heinrich Thoma

**Heinrich Thoma** (født 16. oktober 1900, død 1982) var en sveitsisk roer som deltok i de olympiske leker 1924 i Paris.

Thoma vant en olympisk bronsemedalje i roing under OL 1924 i Paris. Sammen med Rudolf Bosshard kom han på tredjeplass i dobbeltsculler bak Paul Costello / John B. Kelly fra USA og Marc Detton / Jean-Pierre Stock fra Frankrike.

## OL-medaljer
*  1924  Paris - Bronse i roing, dobbeltsculler  Sveits

## Referanser


## Eksterne lenker
*
Josef Schneider (roer)

**Josef Schneider** (født 1891, død 1966) var en sveitsisk roer som deltok i de olympiske leker 1924 i Paris.

Schneider vant en olympisk bronsemedalje i roing under OL 1924 i Paris. Sammen med Rudolf Bosshard kom han på tredjeplass i singelsculler bak Jack Beresford fra Storbritannia og William Gilmore fra USA.

## OL-medaljer
*  1924  Paris – Bronse i roing, singelsculler  Sveits

## Referanser


## Eksterne lenker
*